১৯৬০ সাল থেকে 'জুনিয়র হাই স্কুল' হিসেবে শ্রেণীকার্যক্রম শুরু হয়। তখন গোডাউনটি স্কুল কর্তৃপক্ষের কাছে হস্তান্তর করা হয়। ১৯৬৫-৬৬ সালে জনাব ""এইচ. আকবর আলী"" নামে এক দানবীরের অর্থে স্কুলের মূল ভবনটি নির্মিত হয়। কৃতজ্ঞতা স্বরূপ তার নামে স্কুলের অডিটোরিয়ামের নামকরণ করা হয় “এইচ. আকবর আলী হল”। তবে অত্যধিক ছাত্র-ছাত্রীর কারণে তা শ্রেণীকক্ষ হিসেবে ব্যবহার করা হয়। এছাড়া অত্র এলাকার দানশীল ""আলহাজ ওসমান গণি"" সাহেবের নাম কৃতজ্ঞতা সহকারে স্মরণ করা হয় আজো। স্কুলটি ১লা এপ্রিল, ১৯৬৩ সাল থেকে কুমিল্লা শিক্ষা বোর্ডের স্বীকৃতি অর্জন করে, তখন ছাত্র সংখ্যা ছিলো ৭৯ জন মাত্র। ১৯৬৪ সালে এই স্কুল থেকে ১ম ব্যাচের ছাত্র-ছাত্রীরা এস,এস,সি পরীক্ষায় অংশগ্রহন করে। বর্তমানে এই প্রতিষ্ঠানে প্রায় ৩০০০ ছাত্র ছাত্রী পড়াশোনা করে।